61972J0080
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 20ής Ιουνίου 1973 (
*1
)
Αντικείμενο της υποθέσεως:
Ερμηνεία ή έλεγχος του κύρους ορισμένων αποφάσεων του κανονισμού 120/67 του Συμβουλίου, της 13ης Ιουνίου 1967, περί κοινής οργανώσεως των αγορών στον τομέα των δημητριακών, καθώς και πολλών κανονισμών του Συμβουλίου και της Επιτροπής σχετικών με το καθεστώς εξαγωγής και τον καθορισμό των επιστροφών για τα μεταποιημένα προϊόντα με βάση τα δημητριακά, σε σχέση με την κατάταξη στο κοινό δασμολόγιο που θεσπίστηκε με τον κανονισμό 950/68 του Συμβουλίου, της 28ης Ιουνίου 1968, ορισμένων μεταποιημένων προϊόντων με βάση το κριθάρι.
Διατακτικό της αποφάσεως:
1)
Από την εξέταση των υποβληθέντων ερωτημάτων δεν προκύπτει κανένα στοιχείο ικανό να επηρεάσει το κύρος της σημειώσεως που αναφέρεται στην κλάση «αλεύρια δημητριακών», η οποία περιλαμβάνεται στο παράρτημα του κανονισμού 1052/68, της 23ης Ιουλίου 1968. Η σημείωση αυτή αποτελεί αναπόσπαστο μέρος του κανονισμού και μετέχει της δεσμευτικής ισχύος των διατάξεών του (ερωτήματα 5, 7, 8, 9, 10,11,12 και 13).
2)
Οι παραπομπές του κανονισμού 1052/68 στις στήλες 3, 4 και 5 του παραρτήματός του έχουν την έννοια ότι παραπέμπουν στο σύνολο των διατάξεων του παραρτήματος, συμπεριλαμβανομένων των στηλών 1 και 2 και της σχετικής σημειώσεως (ερώτημα 6).
3)
Το κριτήριο της «περιεκτικότητας σε άμυλο κατώτερης ή ίσης με 28 %», το οποίο αναφέρεται στη διάκριση 23.02 Α του παραρτήματος του κανονισμού 360/67, της 25ης Ιουλίου 1967, και του κοινού δασμολογίου που θεσπίστηκε με τον κανονισμό 950/68, της 28ης Ιουνίου 1968, δεν είναι ικανό να χρησιμεύσει προς καθορισμό των ορίων μεταξύ των δασμολογικών κλάσεων 11.01, «αλεύρια δημητριακών», και 23.02, «πίτουρα εν γένει και άλλα υπολείμματα από το κοσκίνισμα, το άλεσμα ή άλλες κατεργασίες των σπόρων δημητριακών» (ερώτημα 1).
4)
Η κατάταξη των παραγώγων προϊόντων με βάση το κριθάρι στις δασμολογικές κλάσεις 11.01 και 23.02, αντίστοιχα, μπορεί να στηρίζεται, επιφυλασσομένων των υποχρεωτικών κριτηρίων κατατάξεως που προβλέπουν οι κανονισμοί, τόσο στη χημική ανάλυση όσο και σε κάθε άλλο κατάλληλο μέσο, συμπεριλαμβανομένης της οπτικής παρατηρήσεως με μικροσκόπιο (ερωτήματα 2 και 3).
Πρόταση του γενικού εισαγγελέα:
Ταυτίζεται, κατά βάση, με το διατακτικό.
(
*1
)	Γλώσσα διαδικασίας: η ολλανδική.